**ATV vælger nye præsidiemedlemmer fra virksomheder og universiteter**

 **Akademiet for de Tekniske Videnskaber (ATV) har valgt fem nye medlemmer til Akademiets bestyrelse, præsidiet. Det i alt ni personer store præsidium skal stå i spidsen for Akademiets arbejde med at sende Danmark i den teknologiske verdenselite.**

ATV har på en generalforsamling valgt fem nye medlemmer til Akademiets præsidium (bestyrelse). Det nye præsidiums hovedopgave bliver at lede ATV’s arbejde med at styrke teknologiudvikling og samarbejde mellem virksomheder og universiteter i Danmark.

De fem nye medlemmer afspejler ATV’s medlemssammensætning med en ligelig fordeling mellem virksomheder og forskningsinstitutioner:

* CEO Susanne Juhl, HMN Naturgas
* Senior Vice President Helle Vang Andersen, COWI
* Prorektor Thomas Bjørnholm, Københavns Universitet
* Prorektor Henrik Wegener, DTU
* Professor Frede Blaabjerg, Aalborg Universitet

ATV’s præsidium består endvidere af:

* Præsident Carsten Orth Gaarn-Larsen, CEO, CLEAN
* Vicepræsident Stig P. Christensen, Director, SPCadvice
* Anne-Marie Levy Rasmussen, EU Deployment Lead, GlaxoSmithKline
* Lars Bang, Group Senior Vice President, H. Lundbeck A/S

ATV’s præsident Carsten Orth Gaarn-Larsen ser frem til samarbejdet i præsidiet og fremhæver vigtigheden af at få styrket teknologiudviklingen:

”Danmark har et godt udgangspunkt for at indtage en plads i den teknologiske verdenselite. Men der er også faresignaler, for eksempel at den tekniske forskning er underprioriteret, og at for få unge vælger de tekniske, naturvidenskabelige og sundhedsvidenskabelige uddannelser. Der er nok at tage fat på, for det er inden for Science og Engineering-områderne, at fremtidens vækst og arbejdspladser skal komme fra. Teknologiudvikling er afgørende for danske virksomheders konkurrenceevne, ” siger Carsten Orth Gaarn-Larsen, ATV’s præsident.

**Yderligere oplysninger**

Carsten Orth Gaarn-Larsen, præsident, ATV, telefon 23 23 00 00

Lia Leffland, akademidirektør, ATV, telefon 41 17 59 59

**Om ATV**ATV er en uafhængig, medlemsdrevet tænketank. Akademiet arbejder for, at Danmark skal være en af fem førende Science and Engineering-regioner i verden – til gavn for kommende generationer. Akademiets medlemmer medvirker til at implementere anbefalinger fra projekter i vidensmiljøer og virksomheder.

*Fotoet kan anvendes frit til redaktionel brug.*
Krediterer venligst: **Foto: Tom Jersø / ATV**

***Billedtekst:***

ATV har udvidet præsidiet, så det nu består af (fra venstre) professor Frede Blaabjerg, AAU; CEO Susanne Juhl, HMN Naturgas; ATV’s vicepræsident, Director Stig P. Christensen, SPCadvice; Senior Vice President Helle Vang Andersen, COWI; prorektor Thomas Bjørnholm, KU; ATV’s præsident, CEO Carsten Orth Gaarn-Larsen, CLEAN; prorektor Henrik Wegener, DTU. Med i bestyrelsen er også Group Senior Vice President Lars Bang, H. Lundbeck A/S og EU Deployment Lead Anne-Marie Levy Rasmussen, GlaxoSmithKline.